РЕШЕНИЕ ATALANTA/6/2009 НА КОМИТЕТА ПО ПОЛИТИКА И СИГУРНОСТ
от 22 юли 2009 година
за назначаване на командващ силите на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta)
(2009/559/ОВППС)
КОМИТЕТЪТ ПО ПОЛИТИКА И СИГУРНОСТ,
като взе предвид Договора за Европейския съюз, и по-специално член 25, трета алинея от него,
като взе предвид Съвместно действие 2008/851/ОВППС на Съвета от 10 ноември 2008 г. относно военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (1) (Atalanta), и по-специално член 6, параграф 1 от него,
като има предвид, че:
(1)
Съгласно член 6, параграф 1 от Съвместно действие 2008/851/ОВППС, Съветът упълномощи Комитета по политика и сигурност (КПС) да взема решения за назначаването на командващ силите на Европейския съюз.
(2)
На 17 март 2009 г. КПС прие Решение Аtalanta/1/2009 (2) за назначаване на капитан (от военноморските сили) Juan GARAT CARAMÉ за командващ силите на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия.
(3)
Командващият операцията на ЕС препоръча комодор Peter BINDT да бъде назначен за нов командващ силите на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия.
(4)
Военният комитет на ЕС подкрепи тази препоръка.
(5)
В съответствие с член 6 от Протокола относно позицията на Дания, който е приложен към Договора за Европейския съюз и Договора за създаване на Европейската общност, Дания не участва в изготвянето и изпълнението на решения и действия на Европейския съюз, свързани с въпросите на отбраната,
РЕШИ:
Член 1
Комодор Peter BINDT се назначава за командващ силите на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия.
Член 2
Настоящото решение поражда действие от 13 август 2009 г.
Съставено в Брюксел на 22 юли 2009 година.